**Cyfarfodydd Tiwtoriaid**

**22 Chwefror 2021** (10 yn bresennol)

|  |
| --- |
| **Arholiadau** |
| Yn sgil y drafodaeth ar arholiadau yn y cyfarfod diwethaf, cadarnhawyd   * y bydd hyfforddiant i gyfwelwyr; * Y bydd CBAC yn parhau i weithio ar gyflwyno arolygu o bell yn y dyfodol. |
| **Syniadau ar ddefnyddio lluniau yn y dosbarth** |
| Yn sgil y drafodaeth yn y cyfarfod diwethaf ar ysgogi gwaith llafar yn y dosbarth, cafwyd trafodaeth ar ddefnyddio lluniau yn y dosbarth. Mae hyn yn bwysig yn ystod y Cyfnod Clo lle mae gan y dysgwyr lai o newyddion i’w cyfnewid, yn enwedig dechreuwyr. Dyma rai o’r syniadau gafwyd:   * Storom Geirfa ac yna rhoi’r geiriau mewn brawddegau. * Gofyn y cwestiwn ‘Beth sy’n digwydd?’ er mwyn ymarfer berfau, gan dynnu sylw arbennig at y trydydd person. * Lleoliadau, e.e. traeth, parc a gofyn cwestiynau yn y gorffennol, e.e. Pryd aethoch chi i barc ddiwetha? Ble? Beth wnaethoch chi? Pwy weloch chi? ac ati. * Llun i sbarduno deialog neu neges destun. * Llun i sbarduno trafodaeth ar thema. * Am bob llun, rhaid creu’r canlynol: Ebychiad, Cwestiwn, Datganiad, Gorchymyn |
| **Wordwall** |
| Dangosodd Mair y gwahanol weithgareddau sydd ar gael o fewn Wordwall. Nododd Geraint mai dim ond pum gweithgaredd y gellir eu creu am ddim – ond mae modd golygu gweithgareddau. |
| **Newyddion o’r Ganolfan** |
| **Bore Coffi Dydd Gŵyl Dewi** – Cynhelir Bore Coffi am 10am a rhennir dwy ddolen: Mynediad/Sylfaen a Canolradd/Uwch. Gofynnwyd am gymorth tiwtoriaid. Anogir tiwtoriaid i ddod â’u dosbarthiadau.  **Gŵyl Ddarllen 4-11 Mawrth** – Darlledir storïau yn fyw ar dudalen Facebook yr Eisteddfod Genedlaethol fel a ganlyn:  4-11 Mawrth am 11am: Stori lefel Sylfaen/Canolradd allan o’r gyfrol Ffenest  4 – 8 Mawrth ac 11 Mawrth am 7.30pn: Stori lefel Mynediad  9 a 10 Mawrth am 7.30pm: Cerdd a Stori fer lefel Uwch  **Canllawiau** – Mae Canllawiau Canolradd ac Uwch 3 bellach ar y Safle. |
| Cyfarfod nesaf: 8 Mawrth am 2pm. |